شەفەق نیوز/ دەزگای کەشوهەوا و رەوانگەی زوۊلەرزەی عراق، ئمڕوو دووشەممە، مەزەنی کەشوهەوای ئمڕوو و چوار رووژ ئایندە راگەیان، و دیاری کرد ک ئمڕوو بەرزەوبۊن خوەڵوتوز لەوەر جۊلەی واگە وەخوەی دۊنێد،  و پلەی گەرمی لە سوو سێشەممەو داوەزێد.
وەگورەی مەزەنەیل دەزگاگە، کەشوهەوای ناوچەیل ناوڕاس و باشوور و باکوور عراق ئمڕوو رووشنە، و کەمیگ پلەی گەرمی بەرزەو بوود، و جۊلەی واگە خوەڵوتوز لە چەن شۊنیگ هەڵکەێد.
وتیش: کەشوهەوای ناوچەیل ناوڕاس و باکوور و باشوور ئەرا رووژ سێشەممە و رووژەیل پشتی بوودە رووشن تا نیمچە ئەور، و گەرمی وەچەن پلەیگ داوەزێد.
